Prima reacție a lui Florin Salam. "Vor să însceneze. Vă rog din suflet să mă credeți"
- Emma Cristescu
- 19 martie 2024, 14:23
Florin Salam a declarat că este nevinovat și că cineva i-a înscenat totul pentru a nu mai avea evenimente. Manelistul speră ca avocații săi să își facă treaba și să dovedească că nu a vrut să înșele pe nimeni și că a restituit banii înapoi atunci când a fost cazul.
Ce spune Florin Salam
"Sunt oameni care trebuiau să își primească banii pe bună dreptate, au fost contra, au fost ceruți bani peste. Au vrut de trei ori mai mult. Nu are rost să vorbesc, avocatul să își facă datoria.
Sună telefoane din alte părți, care n-au legătură cu ăștia. Vor să însceneze. Vă rog din suflet să mă credeți, era vorba de 3000 de euro? E ceva la mijloc în care vor să mă țină departe de evenimente. Eu am luat 100 și ceva de evenimente, ei vor să facă în așa fel încât eu să nu ajung la cântări. Domnii avocați trebuie să afle neapărat despre ce este vorba", a declarat Florin Salam, conform România TV.
Florin Salam a fost reținut
Salam a fost reținut pentru înșelăciune într-un dosar de înșelăciune cu prejudiciu de 18.000 de euro, au anunțat oamenii legii. Manelistul este acuzat că încasat bani în avans de la trei persoane pentru a cânta la diferite evenimente şi nu s-a mai prezentat pentru a-şi onora angajamentul și nici nu le-a dat banii înapoi. Sesizările au fost depuse în zilele de 12 aprilie 2023, 16 ianuarie 2024 şi 21 februarie 2024.
Nu ar fi venit din cauza problemelor de sănătate
Cristinel Ionuț Stoican, unul dintre bărbații păcăliți, a declarat că nu a semnat niciun contract, dar că manelistul i-a promis de față cu Roxana Dobre că va fi prezent la nuntă. Apoi, el i-a spus că nu mai vine din cauza problemelor sănătate.
"N-am semnat niciun contract pentru că n-a vrut. I-am dat la el acasă 10.000 de euro. A fost prezentă și soția lui, Roxana, și mi-a promis că va fi prezent la nunta fiului meu. Cu 3 zile înainte de nuntă, el a zis că nu se va prezenta la eveniment din cauza problemelor de sănătate. Roxana a zis că îmi va returna banii după o lună de zile. După o lună m-am dus la el acasă, dar nu mai mi-a răspuns la telefon.Nu îmi retrag plângerea. Mi-a făcut probleme, am avut probleme din cauza lui și am rămas la nuntă fără lăutari, fără muzică", a spus acesta.